**Ministru kabineta noteikumu projekta “Grozījumi Ministru kabineta 2010.gada 17.augusta noteikumos Nr.775 “Noteikumi par augstāko virsnieku militārajām dienesta pakāpēm atbilstošajiem amatiem”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabienta noteikumu projekts ”Grozījumi Ministru kabineta 2010.gada 17.augusta noteikumos Nr.775 ”Noteikumi par augstāko virsnieku militārajām dienesta pakāpēm atbilstošajiem amatiem” (turpmāk – MK noteikumu projekts) izstrādāts, lai papildinātu Ministru kabineta 2010.gada 17.augusta noteikumus Nr.775 ” Noteikumi par augstāko virsnieku militārajām dienesta pakāpēm atbilstošajiem amatiem” (turpmāk – MK noteikumi Nr.775) un paredzētu šajā normatīvajā aktā arī zemessargu augstāko virsnieku dienesta pakāpēm atbilstošos amatus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018. gada 1.janvārī stājās spēkā grozījumi Latvijas Republikas Zemessardzes likuma 15.pantā, paredzot, ka zemessargu augstāko virsnieku dienesta pakāpēm atbilstošo amatu sarakstu apstiprina Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2017.gada 22.jūnijam, kad tika pieņemti grozījumi Latvijas Republikas Zemessardzes likuma 15.pantā, Zemessardzē vispār nebija paredzēti zemessargu augstāko virsnieku dienesta pakāpēm atbilstošie amati. Norādīto Latvijas Republikas Zemessardzes likuma grozījumu mērķis ir paredzēt iespēju no profesionālā dienesta atvaļinātos karavīrus, kuri izteikuši vēlmi turpināt dienestu zemessargu statusā, iecelt viņu dienesta pakāpēm atbilstošos amatos, tādējādi turpinot izmantot Nacionālo bruņoto spēku labā šo atvaļināto karavīru zināšanas un pieredzi. Militārā dienesta likuma 22.panta pirmā daļa jau no šā likuma spēkā stāšanās dienas paredzēja un šobrīd arī nosaka pilnvarojumu Ministru kabinetam apstiprināt karavīru augstāko virsnieku dienesta pakāpēm atbilstošo amatu sarakstu. Saskaņā ar Militārā dienesta likuma 22.panta pirmo daļu ir izdoti MK noteikumi Nr.775. Aizsardzības ministrija atbilstoši Latvijas Republikas Zemessardzes likuma 15.pantā noteiktajam, izstrādāja Ministru kabineta noteikumu projektu “Noteikumi par Latvijas Republikas Zemessardzes dienestā augstāko virsnieku amatu sarakstu”, lai noteiktu augstāko virsnieku amatu sarakstu Latvijas Republikas Zemessardzē. Ministru kabineta noteikumu projekts “Noteikumi par Latvijas Republikas Zemessardzes dienestā augstāko virsnieku amatu sarakstu” tika izsludināts 2017.gada 23.novembra Valsts sekretāru sanāksmē (prot. Nr.46, 1. §). Pēc Ministru kabineta noteikumu projekta “Noteikumi par Latvijas Republikas Zemessardzes dienestā augstāko virsnieku amatu sarakstu” izsludināšanas Valsts sekretāru sanāksmē tika saņemts Tieslietu ministrijas atzinums ar aicinājumu iekļaut Ministru kabineta noteikumu projekta “Noteikumi par Latvijas Republikas Zemessardzes dienestā augstāko virsnieku amatu sarakstu” normas jau spēkā esošajos MK noteikumos Nr.775. Ņemot vērā Tieslietu ministrijas atzinumā norādīto, Aizsardzības ministrija sadarbībā ar Nacionālajiem bruņotajiem spēkiem sagatavoja grozījumus jau spēkā esošos MK noteikumus Nr. 775, attiecīgi tos papildinot un paredzot, ka šajā normatīvajā aktā tiek noteikti arī zemessargu augstāko virsnieku dienesta pakāpēm atbilstošie amati. Saskaņā ar Militārā dienesta likuma 31.panta otrās daļas 4.punkta c) apakšpunktu augstākajiem virsniekiem ir šādas dienesta pakāpes: brigādes ģenerālis, ģenerālmajors, ģenerālleitnants (Jūras spēkos — flotiles admirālis, kontradmirālis, viceadmirālis), proti, zemākā augstākā virsnieka dienesta pakāpe ir brigādes ģenerālis. Savukārt saskaņā ar spēkā esošo MK noteikumu Nr.775 2.2.apakšpunktu – Zemessardzes komandiera amatam (karavīra amats) atbilstoša dienesta pakāpe ir brigādes ģenerālis. Ņemot vērā, ka zemessargi – augstākie virsnieki ir plānoti Zemessardzes komandiera vietnieku amatos, šiem amatiem atbilstoša dienesta pakāpe nevar būs augstāka par Zemessardzes komandiera amatam atbilstošu dienesta pakāpi.Tiek paredzēts, ka Zemessardzes komandiera vietnieks operacionālajos jautājumos varētu atbildēt par Zemessardzes operacionālo uzdevumu izpildes plānošanu, organizāciju un kontroli, operacionālo spēku sagatavošanas koordināciju un atbilstošu izmantošanu, it īpaši, kad valstī tiks izsludināts kāds īpašs tiesiskais režīms, piemēram, izņēmuma stāvoklis. Savukārt Zemessardzes komandiera vietnieks atbalsta jautājumos varētu atbildēt par Zemessardzes uzdevumu izpildes plānošanu, organizāciju un kontroli finanšu resursu, kaujas nodrošinājuma, sakaru un līdzīga rakstura jautājumu jomās. Šādā veidā Zemessardzes komandiera vietnieku amatos esošie zemessargi – augstākie virsnieki sniegtu atbalstu Zemessardzes komandierim Zemessardzes uzdevumu izpildē un dienesta organizācijā, kā arī Zemessardzes nepārtrauktas vadības, uzdevumu plānošanas un to izpildes kontroles nodrošināšanā. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Zemessargi. |
| Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| Administratīvo izmaksu monetārs novērtējums | Noteikumu projekts šo jomu neskar. |
| Atbilstības izmaksu monetārs novērtējums | Noteikumu projekts šo jomu neskar. |
| Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Aizsardzības ministrs R. Bergmanis

27.04.2018. 10:56

777

S.Lepere

67335243

Santa.Lepere@mod.gov.lv